**Sākotnējās ietekmes novērtējuma ziņojums (anotācija)**

**“Par finansējumu Iekšlietu ministrijai (Valsts robežsardzei)**

**helikopteru iegādei”**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojumu projekti:   * “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””; * “Grozījumi Ministru kabineta 2017. gada 17. oktobra rīkojumā Nr. 589 “Par Iekšlietu ministrijas ilgtermiņa saistībām valsts robežas joslas infrastruktūras izbūvei gar Latvijas Republikas un Krievijas Federācijas robežu un gar Latvijas Republikas un Baltkrievijas Republikas robežu”; * “Par Iekšlietu ministrijas ilgtermiņa saistībām gaisa kuģu parka atjaunošanai” (turpmāk visi trīs kopā – projekti) sagatavoti, pamatojoties uz: * likuma “Par valsts budžetu 2017. gadam” 30. panta 7. un 10. punktu un 31. panta 5. punktu; * Ministru kabineta 2009. gada 22. decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu; * Ministru kabineta 2012. gada 31. jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I.** Pamatojoties uz Konceptuāla ziņojuma “Par valsts austrumu robežas kontroli un aizsardzību” (turpmāk – Konceptuālais ziņojums) (izskatīts Ministru kabineta 2016. gada 12. janvāra sēdē (prot. Nr.2 53.§; Ministru kabineta 2016. gada 20. janvāra rīkojums Nr.35 (IP)) 2.pielikuma 14.punktā “Plānveida gaisa kuģu parka atjaunošana (2 vieglās klases viendzinēja helikopteru iegāde), personāla apmācība” noteikto, Valsts robežsardze 2016. gadā iesniedza priekšlikumu jaunajai politikas iniciatīvai “Plānveida gaisa kuģu parka atjaunošana (divu vieglās klases viendzinēja helikopteru iegāde), personāla apmācība” 2017. gadam un turpmākiem gadiem. Aprēķini tika iesniegti, pamatojoties uz 2015. gada beigās veikto tirgus izpēti.  Ministru kabineta 2016. gada 16. augusta sēdē (prot.Nr.40, 59§ “Informatīvais ziņojums "Par priekšlikumiem valsts budžeta ieņēmumiem un izdevumiem 2017. gadam un ietvaram 2017.–2019. gadam”, 2.punkts) tika atbalstīts papildus finansējums jaunajām politikas iniciatīvām un neatliekamiem pasākumiem, tajā skaitā pasākumam “Plānveida gaisa kuģu parka atjaunošana (2 vieglās klases viendzinēja helikopteru iegāde), personāla apmācība”; kopējais finansējums 2017., 2018. un 2019. gadam 8 718 001 *euro*.  Saskaņā ar likumu “Par valsts budžetu 2017. gadam” helikopteru iegādei 2017. gadā Valsts robežsardzei (programma 10.00.00. “Valsts robežsardzes darbība”) ir plānots finansējums 2 960 000 *euro* apmērā (paredzēts pirmajam maksājumam divu vieglās klases viendzinēja helikopteru iegādei).  Pēc finansējuma piešķiršanas Valsts robežsardzē tika izveidota iepirkuma komisija, kura izstrādāja iepirkuma dokumentāciju, un 2017. gada 27. februārī tika izsludināts atklāts konkurss “Viendzinēja vieglās klases helikopteru (tostarp speciālā aprīkojuma) piegāde, kā arī pilotu un inženiertehniskā personāla speciālās apmācības” (iepirkuma identifikācijas numurs: VRS/2017/16/AVP) ar piedāvājumu iesniegšanas termiņu līdz 2017. gada. 8. maijam. Sakarā ar iesniegto piedāvājumu neatbilstību nolikuma prasībām 2017. gada 22. maijā iepirkuma komisija pieņēma lēmumu izbeigt konkursu bez rezultātiem.  Pamatojoties uz Publisko iepirkumu likuma 8. panta sestās daļas 5. punkta otro teikumu, iepirkuma komisija nolēma atkārtoti īstenojamajai iepirkuma procedūrai piemērot konkursa procedūru ar sarunām. Lai turpinātu konkursa procedūru ar sarunām tika nosūtītas vēstules pretendentiem, informējot tos par iepriekš iesniegto piedāvājumu neatbilstībām un lūgumu apliecināt savu gatavību piedalīties konkursa procedūrā ar sarunām.  Saņemot pretendentu apliecinājumu par dalību konkursa procedūrā ar sarunām laika posmā no 2017. gada 28.jūnija līdz 19.jūlijam no pretendentiem tika pieprasīts iesniegt kompetento iestāžu izziņas par izslēgšanas nosacījumu nepastāvēšanu Publisko iepirkumu likuma ietvaros. Pēc iesniegto izziņu pārbaudes iepirkuma komisija 2017. gada 21. jūlijā nosūtīja pretendentiem konkursa procedūras ar sarunām nolikumu ar lūgumu iesniegt sākotnējo piedāvājumu līdz 2017. gada 21. augustam. Pēc sākotnējo piedāvājumu iesniegšanas un pārbaudes tika organizētas raundu sarunas ar vairākiem pretendentiem no 2017. gada 30. augusta līdz. 12. oktobrim.  2017. gada 30. oktobrī konkursa procedūras ar sarunām “Viendzinēja vieglās klases helikopteru (tostarp speciālā aprīkojuma) piegāde, kā arī pilotu un inženiertehniskā personāla speciālās apmācības” (iepirkuma identifikācijas Nr. VRS/2017/30/AVP) ietvaros tika saņemti divi galīgi piedāvājumi no pretendentiem: Leonardo S.p.A. par kopējo piedāvājuma summu 18 936 946,93 *euro* bez PVN un Airbus Helicopters UK Limited par kopējo piedāvājuma summu 16 357 446,00 *euro* bez PVN. Novērtējot pretendentu piedāvājumus pēc konkursa procedūras ar sarunām saimnieciski izdevīgākajiem kritērijiem tika konstatēts, ka lielāko piešķiramo punktu skaitu saņēma pretendents Leonardo S.p.A. Leonardo S.p.A. piedāvājums tika raksturots ar piedāvātā helikoptera AW119 Kx labākiem veiktspējas parametriem un garantijas termiņu. Salīdzinot Valsts robežsardzes sākotnējo pieprasījumu jaunās politikas iniciatīvam pasākumā “Plānveida gaisa kuģu parka atjaunošana (2 vieglās klases viendzinēja helikopteru iegāde), personāla apmācība” ar potenciāla uzvarētāja piedāvājumu tika konstatēts sadārdzinājums apmācību pakalpojumiem un helikopteru ekspluatācijai nepieciešamam speciālajam aprīkojumam.  Sadārdzinājuma galvenie iemesli ir:  1) cenu priekšizpētes ietvaros komersanti sniedza neprecīzu reklāmsaturošo informāciju par helikopteru un helikopteru papildu aprīkojuma patiesajām cenām (priekšizpētes laikā komersantu norādītās cenas bija ievērojami zemākas nekā cenas, kas tika piedāvātas iepirkuma procedūras ietvaros);  2) iepirkuma procedūras dokumentācijā attiecībā uz helikopteriem tika izvirzītas papildu prasības, pamatojoties uz sadarbības institūciju (VP, VUGD un NMPD) lūgumu iepirkt tādus helikopterus, lai tie būtu piemēroti arī šo institūciju uzdevumu izpildei – piemēram, ugunsdzēsībai, cietušo personu pārvadāšanai;  3) iepirkuma procedūras dokumentācijā attiecībā uz helikopteriem un helikopteru papildu aprīkojumu tika izvirzītas prasības, ņemot vērā visjaunākos (modernākos) tirgū pieejamos risinājumus, kā rezultātā iepirkuma procedūras ietvaros tika piedāvāti tādi produkti, kas tobrīd, kad tika veikta cenu priekšizpēte, vēl tirgū vispār nebija pieejami (to cena nebija zināma).  Rezultātā, iepirkuma komisija konstatēja, ka iespējams noslēgt līgumu ar Leonardo S.p.A. Saskaņā ar konkursa nolikumu pasūtītājam (Valsts robežsardzei), slēdzot līgumu, ir iespējas izvelēties, kādas preces (helikoptera piederumus) iegadāties un kādas neiegādāties. Līdz ar ko, ir iespējams šāds variants:  - divus helikopterus (ar obligāto aprīkojumu),  - apmācības,  - darbarīkus un instrumentus, kas nepieciešami, lai varētu uzsākt helikopteru ekspluatāciju,  - papildu aprīkojumu, kas nepieciešams, lai būtu iespējams pilnvērtīgi veikt transportēšanas funkciju (ar desantēšanās iespējām) un guļoša cietušā pārvadāšanas funkciju, un  - instalāciju priekš papildu aprīkojuma, kas nepieciešams, lai būtu iespējams veikt novērošanas un ugunsdzēsības funkcijas;  - ierobežotā apjomā pašu aprīkojumu (viens aprīkojums, kas pēc nepieciešamības izmantojams uz viena vai uz otra helikoptera).  Šādā komplektācijā helikopterus var izmantot funkciju izpildei. Tomēr pilnvērtīgākajam darbam ir nepieciešams papildus iegadāties 2 elektrooptiskās kameras par kopējo summu 1 984 400 *euro*.  Plānota kopējā līguma summa **12 482 718** *euro* (ar PVN). Ņemot vērā iepriekš minēto, pavisam kopā nepieciešams papildus finansējums **3 764 717** *euro*.  2017. gadā ir jāveic priekšapmaksa 4 355 624 *euro* apmērā.  **II.** Finansēšanas avoti  Ministru kabineta 2015. gada 27. augusta sēdē (prot.Nr.42, 39§, 6.3.3.punkts) tika atbalstīts finansējums valsts drošības stiprināšanas pasākumiem, tajā skaita pasākumam “Latvijas Republikas valsts robežas iekārtošana, uzturēšana un zemes īpašuma tiesību sakārtošana”. Saskaņā ar likumu “Par valsts budžetu 2017. gadam” šim pasākumam 2017. gadā Valsts robežsardzes budžetā (programma 10.00.00. “Valsts robežsardzes darbība”) ir plānots finansējums 2 805 318 *euro* apmērā, tajā skaitā: būvniecībai un autoruzraudzībai – 2 171 453 *euro*, agregātu iegādei – 164 540 *euro*, robežas demarkācijas komisijas locekļa darba nodrošinājumam – 21 015 *euro*, zaļās robežas uzturēšanai – 448 310 *euro*.  Ņemot vērā 2017. gadā pasākuma izpildes gaitu secināms, ka kopumā veidojas finanšu līdzekļu ietaupījums 2017. gadā 150 000 *euro* apmērā.  Saskaņā ar Publisko iepirkumu likumu Valsts robežsardze 2017. gadā organizēja atklāto konkursu “Par valsts robežas joslas sakopšanu gar Latvijas Republikas un Lietuvas Republikas robežu” kā rezultātā noslēgti līgumi ar SIA "WOLTEC"; SIA "Mārtiņš"; SIA "Feruss" par kopējo summu 530 178,39 *euro* ar PVN.  Plānotais iepirkuma pabeigšanas datums bija maijs, faktiski līgumi tika noslēgti 2017. gada 28. augustā un 6. septembrī. Līdz ar to darbu uzsākšana aizkavējās par trim mēnešiem.  Augusta beigās lietus gāžu un tam sekojošo plūdu rezultātā applūda lielas platības valsts robežas joslā, kas būtiski apgrūtināja robežas joslas uzturēšana darbu izpildi (apauguma likvidēšanu), jo daudzos posmos nebija iespējams piekļūt un uzsākt darbus. Līdz ar to robežjoslas uzturēšanai paredzētais finansējums netiks apgūts. Sākotnēji plānotais finansējums robežas demarkācijas komisijas locekļa darba nodrošinājumam netiks pilnībā apgūts, jo demarkācijas process ir pabeigs 2017.gadā oktobrī.  Precizēts ilgtermiņa saistību pasākumam “Valsts robežas joslas infrastruktūras izbūve gar Latvijas Republikas un Baltkrievijas Republikas robežu” (prioritārais pasākums) plānotā finansējuma apmērs, jo nesakārtotie zemes īpašuma jautājumi aizkavē projekta izstrādi un attiecīgi savlaicīgu konkursa izsludināšanu par projekta realizāciju.  Pavisam gar Latvijas Republikas un Baltkrievijas Republikas robežas joslu ir 407 zemes vienības, un 278 zemes vienībās jau ir veikta 12 metru robežas joslas iemērīšana. Nodrošinājuma valsts aģentūras noslēgto līgumu ietvaros tiks uzmērītas 129 zemes vienības.  Uzsākot projekta izstrādi, secināts, ka zemes vienībās, kur jau veikta uzmērīšana, atsavināšanai uzmērītās zemes vienības iesniedzas arī 12 metru robežas joslas daļā. Piemēram, Zilupes krastos mērniecība nav veikta no faktiskās krots malas, bet, piemēram no upes vidus vai citas šobrīd nenoteiktas līnijas. Vietām nav ne kupicu, ne arī stigmietu, savukārt atsevišķās vietās ir divas kupicas ar dažādām koordinātēm.  Veicot objekta izpēti konstatēts, ka nepieciešama papildus darbu veikšanu projektā, tas ir atsevišķu upju posmu meliorācijas darbu projektēšana, kas prasa papildus laiku projekta izstrādei.  2019. un 2020. gadā papildu finanšu līdzekļi ilgtermiņa saistību pasākumam “Valsts robežas joslas infrastruktūras izbūve gar Latvijas Republikas un Baltkrievijas Republikas robežu” (prioritārais pasākums) netiks pieprasīti. Jautājums par papildu finansējumu 2021. gadam un turpmākajiem gadiem, ja nepieciešams, tiks virzīts likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā.    Likuma “Par valsts budžetu 2017. gadam” 30. pants nosaka, ka finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām, ievērojot nosacījumu (7.punkts), ka nav pieļaujamas apropriācijas izmaiņas valsts pamatfunkciju īstenošanai, kas palielina ministrijas ilgtermiņa saistības maksimāli pieļaujamo apjomu turpmākajiem gadiem un arī nosacījumu (10.punkts), ka nav pieļaujama apropriācijas pārdale citiem mērķiem no jaunajām politikas iniciatīvām 2015.—2017. gadam piešķirtā finansējuma, neatliekamajiem pasākumiem 2016.—2018. gadam un jaunajām politikas iniciatīvām un citiem prioritārajiem pasākumiem 2017.—2019. gadam piešķirtā finansējuma. Savukārt minētā likuma 31. panta 5.punkts nosaka, ka šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Ministru kabineta 2012. gada 31. jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2. apakšpunkts paredz, ka  pārējām jaunām valsts budžeta ilgtermiņa saistībām (izņemot maksājumus par aizņēmumiem un kredītiem un maksājumus starptautiskajās institūcijās un programmās) plānoto valsts budžeta ilgtermiņa saistību apjomu norāda atbilstoši attiecīgajā Ministru kabineta rīkojumā noteiktajam.  Ņemot vērā iepriekš minēto, Iekšlietu ministrija ir sagatavojusi rīkojuma projektus, kas paredz:   * Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Valsts robežsardzei) finansējumu 1 245 624 *euro* apmērā, lai nodrošinātu 2017. gadā papildu nepieciešamo finansējumu jaunajai politikas iniciatīvai “Plānveida gaisa kuģu parka atjaunošana (divu vieglās klases viendzinēja helikopteru iegāde), personāla apmācība”; * atļaut Iekšlietu ministrijai (Valsts robežsardzei) uzņemties ilgtermiņa saistības budžeta programmā 10.00.00 “Valsts robežsardzes darbība” pasākumam “Gaisa kuģu parka atjaunošana” laikposmā no 2017.–2020. gadam ne vairāk kā   11 237 094 *euro* apmērā, tajā skaitā: 2017. gadā – 3 110 000 *euro* apmērā, 2018. gadā – 2 890 650 *euro* apmērā, 2019. gadā – 3 252 044 *euro* apmērā un 2020. gadā – 1 984 400 *euro* apmērā; * lai nodrošinātu nepieciešamo finansējumu 11 237 094 *euro* apmērā ilgtermiņa saistību pasākumam “Gaisa kuģu parka atjaunošana”, atļaut Iekšlietu ministrijai budžeta programmas 10.00.00 “Valsts robežsardzes darbība” ietvaros: * iekļaut jaunajai politikas iniciatīvai “Plānveida gaisa kuģu atjaunošana (divu vieglās klases viendzinēja helikopteru iegāde), personāla apmācība”” piešķirto finansējumu 2017. gadā 2 960 000 *euro* apmērā, 2018. gadā 2 890 650 *euro* apmērā, 2019. gadā 2 867 351 *euro* apmērā; * pārdalīt finansējumu 2017. gadā 150 000 *euro* apmērā no neatliekamā pasākuma “Latvijas Republikas valsts robežas iekārtošana, uzturēšana un zemes īpašuma tiesību sakārtošana”; * pārdalīt finansējumu 2019. gadā 384 693 *euro* apmērā un 2020. gadā 1 984 400 *euro* apmērā no prioritārā pasākuma “Valsts robežas joslas infrastruktūras izbūve gar Latvijas Republikas un Baltkrievijas Republikas robežu”. * Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā: * pieprasījumu valsts budžeta apropriācijas pārdalei un ilgtermiņa saistību palielināšanai 2017. gadā; * priekšlikumus valsts budžeta ilgtermiņa saistību palielināšanai 2018. gadā; * priekšlikumus bāzes izdevumu precizēšanai 2019. un 2020. gadam * Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par attiecīgo apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali. * precizēt ilgtermiņa saistību pasākumam “Valsts robežas joslas infrastruktūras izbūve gar Latvijas Republikas un Baltkrievijas Republikas robežu” plānoto finansējuma apmēru, tajā skaitā sadalījumu 2019. un 2020. gadā. |
| 3. | Projekta izstrādē iesaistītās institūcijas | Iekšlietu ministrija, Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 050 000 | 0 | 533 235 | 1 717 351 | 4 950 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 050 000 | 0 | 533 235 | 1 717 351 | 4 950 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 3 050 000 | 1 395 624 | 533 235 | 1 717 351 | 4 950 000 |
| 2.1. valsts pamatbudžets | 3 050 000 | 1 395 624 | 533 235 | 1 717 351 | 4 950 000 |
| 10.00.00 “Valsts robežsardzes darbība” (helikopteru iegāde, apmācības) | 2 960 000 | 150 000 | -69 350 | 292 044 | -975 600 |
| 99.00.00 “Līdzekļu neparedzētiem gadījumiem izlietojums” (helikopteru iegāde, apmācības) | 0 | 1 245 624 | 0 | 0 | 0 |
| 10.00.00 “Valsts robežsardzes darbība” (ilgtermiņa saistību pasākums “Valsts robežas joslas infrastruktūras izbūve gar Latvijas Republikas un Baltkrievijas Republikas robežu”) | 90 000 | 0 | 602 585 | 1 425 307 | 5 925 600 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -1 395 624 | 0 | 0 | 0 |
| 3.1. valsts pamatbudžets | 0 | -1 395 624 | 0 | 0 | 0 |
| 10.00.00 “Valsts robežsardzes darbība” (helikopteru iegāde, apmācības) | 0 | -150 000 | 0 |  |  |
| 99.00.00 “Līdzekļu neparedzētiem gadījumiem izlietojums” (helikopteru iegāde, apmācības) | 0 | -1 245 624 | 0 | 0 | 0 |
| 10.00.00 “Valsts robežsardzes darbība” (ilgtermiņa saistību pasākums “Valsts robežas joslas infrastruktūras izbūve gar Latvijas Republikas un Baltkrievijas Republikas robežu”) | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 150 000 | 0 | 0 | 0 |
| 1 245 624 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | **I.** Saskaņā ar likumu “Par valsts budžetu 2017. gadam” un likumu “Par vidēja termiņa ietvaru 2017., 2018. un 2019. gadam” jaunajai politikas iniciatīvai “Plānveida gaisa kuģu parka atjaunošana (divu vieglās klases viendzinēja helikopteru iegāde), personāla apmācība” plānots finansējums 8 718 001 *euro*. Papildu nepieciešams finansējums 3 764 717 *euro* apmērā.  1.tabula   |  |  |  |  | | --- | --- | --- | --- | | Gads | Plāns | Papildus nepieciešams | Precizētais plāns | | 2017. | 2 960 000 | 1 395 624\* | 4 355 624 | | 2018. | 2 890 650 | 0 | 2 890 650 | | 2019. | 2 867 351 | 384 693 | 3 252 044 | | 2020. | 0 | 1 984 400 | 1 984 400 | | **Kopā** | **8 718 001** | **3 764 717** | **12 482 718** |   \*papildu finansējums no valsts budžeta programmas “Līdzekļi neparedzētiem gadījumiem” 1 245 624 *euro* un pārdale budžeta programmas 10.00.00 “Valsts robežsardzes darbība” ietvaros 150 000 *euro*. Kopā 1 395 624 *euro*.  Lai nodrošinātu iespēju slēgt līgumus par finansējuma apguvi laikaposmā no 2017. gada līdz 2020. gadam, nepieciešams plānot ilgtermiņa saistības valsts budžeta programmā 10.00.00 “Valsts robežsardzes darbība” pasākumam “Gaisa kuģu parka atjaunošana” **11 237 094** *euro* apmērā, sadalījumā pa gadiem atbilstoši 2.tabulā paredzētajam.  2.tabula   |  |  |  |  | | --- | --- | --- | --- | | Gads | Plāns JPI | Papildus nepieciešams\*\*  (bez LNG) | Precizētais plāns **ilgtermiņa saistībām** “Gaisa kuģu parka atjaunošana”  (10.00.00 “Valsts robežsardzes darbība”) | | 2017.\* | 2 960 000 | 150 000 | 3 110 000 | | 2018. | 2 890 650 | 0 | 2 890 650 | | 2019. | 2 867 351 | 384 693 | 3 252 044 | | 2020. | 0 | 1 984 400 | 1 984 400 | | **Kopā** | **8 718 001** | **2 519 093** | **11 237 094** |   \* 2017. gadā papildu finansējums no valsts budžeta programmas “Līdzekļi neparedzētiem gadījumiem” (1 245 624 *euro*) netiek plānots kā ilgtermiņa saistības.  \*\* pārdale no citiem pasākumiem budžeta programmas 10.00.00 “Valsts robežsardzes darbība” ietvaros.  Lai nodrošinātu nepieciešamo finansējumu 11 237 094 *euro* apmērā ilgtermiņa saistību pasākumam “Gaisa kuģu parka atjaunošana”, budžeta programmas 10.00.00 “Valsts robežsardzes darbība” ietvaros:   * jāiekļauj jaunajai politikas iniciatīvai (JPI) “Plānveida gaisa kuģu atjaunošana (divu vieglās klases viendzinēja helikopteru iegāde), personāla apmācība”” piešķirtais finansējums 2017. gadā 2 960 000 *euro* apmērā, 2018. gadā 2 890 650 *euro* apmērā, 2019. gadā 2 867 351 *euro* apmērā; * jāpārdala finansējums 2017. gadā 150 000 *euro* apmērā no neatliekamā pasākuma “Latvijas Republikas valsts robežas iekārtošana, uzturēšana un zemes īpašuma tiesību sakārtošana”; * jāpārdala finansējums 2019. gadā 384 693 *euro* apmērā un 2020. gadā 1 984 400 *euro* apmērā no prioritārā pasākuma “Valsts robežas joslas infrastruktūras izbūve gar Latvijas Republikas un Baltkrievijas Republikas robežu”.   **II.** Saskaņā ar Ministru kabineta 2017. gada 17. oktobra rīkojumu Nr.589 “Par Iekšlietu ministrijas ilgtermiņa saistībām valsts robežas joslas infrastruktūras izbūvei gar Latvijas Republikas un Krievijas Federācijas robežu un gar Latvijas Republikas un Baltkrievijas Republikas robežu” plānotas ilgtermiņa saistības pasākumam “Valsts robežas joslas infrastruktūras izbūve gar Latvijas Republikas un Baltkrievijas Republikas robežu” 10 682 585 *euro* apmērā.  3.tabula   |  |  |  |  | | --- | --- | --- | --- | | Gads | Plāns | Priekšlikumi izmaiņām | Precizētais plāns | | 2017. | 90 000 | 0 | 90 000 | | 2018. | 692 585 | 0 | 692 585 | | 2019. | 1 900 000 | -384 693 | 1 515 307 | | 2020. | 8 000 000 | -1 984 400 | 6 015 600 | | **Kopā** | **10 682 585** | **-2 369 093** | **8 313 492** |   Detalizēts aprēķins pievienots anotācijas pielikumā.  Projektam nav ietekmes uz kopējiem valsts budžeta izdevumiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi pa pasākumiem var tikt precizēti atbilstoši veiktajam iepirkumam un faktiskajiem maksājumiem. | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Ministru kabineta rīkojumu projekti:   * “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”. * “Grozījumi Ministru kabineta 2017. gada 17. oktobra rīkojumā Nr. 589 “Par Iekšlietu ministrijas ilgtermiņa saistībām valsts robežas joslas infrastruktūras izbūvei gar Latvijas Republikas un Krievijas Federācijas robežu un gar Latvijas Republikas un Baltkrievijas Republikas robežu”; * “Par Iekšlietu ministrijas ilgtermiņa saistībām gaisa kuģu parka atjaunošanai” ir saistīti un izskatāmi vienā Ministru kabineta sēdē. |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts robežsardze. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Nav. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

04.12.2017 12:26

3138

I.Potjomkina 67219606

[ieva.potjomkina@iem.gov.lv](mailto:ieva.potjomkina@iem.gov.lv)

J.Ivanova 67075674

jelena.ivanova@rs.gov.lv